Smartfon
Smartfon (ing. smartphone — ağıllı telefon) — mobil telefon funksiyalarını və hesablama funksiyalarını bir vahiddə birləşdirən portativ kompüter cihazı. Onlar köhnə dizayn fiçerfonlardan daha təkmil aparat imkanları, daha geniş proqram təminatı, internetə çıxış, multimedia funksionallığı, səsli zənglər və mətnli mesajlar kimi əsas telefon funksiyalarına malikdir. Smartfonlarda adətən bir sıra metal oksid yarımkeçirici (MOS) inteqral sxem (IC) çipləri olur. Bunlara əvvəlcədən quraşdırılmış və üçüncü tərəf proqram təminatı (məsələn, maqnitometr, yaxınlıq sensoru, barometr, giroskop, akselerometr və s.) həmçinin simsiz rabitə protokollarını (məsələn, Bluetooth, Wi-Fi və ya peyk naviqasiyası) dəstəkləyir. Bu yaxınlarda smartfon istehsalçıları etibarlı mobil şəbəkənin olmadığı ucqar bölgələrdə istifadə üçün peyklə mesajlaşma əlaqəsini və peyk təcili xidmətlərini cihazlara inteqrasiya etməyə başlamışdılar. 2000-ci illərin sonlarında "iPhone"un populyarlığının artmasından sonra smartfonların əksəriyyəti fiziki klaviaturalar deyil, multitaç jestlərini dəstəkləyən böyük, həcmi sensor ekranları olan nazik, şiferə bənzər forma faktorlarını təqdim etmiş və istifadəçilərə online mağazadan əlavə proqramlar endirmək və ya onları satın almaq, bulud anbar və sinxronizasiya, virtual köməkçilər, həmçinin mobil ödəniş xidmətlərindən istifadə etmək imkanı təklif etmişdir. Smartfonlar əsasən fərdi cib kompüteri (PDA) cihazlarını, əl kompüterlərini, portativ media pleyerləri (PMP) və daha az dərəcədə əl videooyun konsollarını və xüsusi elektron oxucu cihazlarını əvəz etmişdir. Təkmilləşdirilmiş avadanlıq və daha sürətli simsiz rabitə (LTE kimi standartlara görə) smartfon sənayesinin böyüməsini gücləndirmişdir. 2022-ci ildə dünya üzrə 1,43 milyard smartfon tədarük edilmişdir. 2020-ci ilə qədər dünya əhalisinin 75,05%-i smartfon istifadəçiləri idi.